Ермек Балташұлы — Қазақстан Энциклопедиясы
"Ермек Балташұлы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Ермек Балташұлы — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Ермек Балташұлы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 155
TEXT: Қазақстан Энциклопедиясы Ермек Балташұлы — журналист, жазушы, драматург. Әл-Фараби атындағы Қазақ ұлттық университетінің журналистика факультетін бітірген. Қазақстан Республикасы Журналистер конгресі және Қазақстан журналистер одағы сыйлықтарының лауреаты. Қазақстан Республикасының Мәдениет қайраткері. Балташұлының баспасөз бетіне шыққан тұңғыш туындысы «Найзакөк» поэмасы 1973 ж. Егіндібұлақ аудандық «Ленин туы» газетінде жарияланды. Публицистикалық шығармалары «Тәуелсіздік жылнамасы», «Сарыарқа саңлақтары», «Ақпарат айдынында», т. ұжымдық жинақтарда басылды. Көркем очерктері мен әдеби-публицистикалық шығармалары «Мәди», «Көз» деген атаулармен жарық көрді. «Мәди» атты әдеби-көркем, танымдық-публицистикалық журналдың негізін қалады. Балташұлының «Сұрасаң, Мәди еді менің атым» деген тарихи драмасы 2005 ж С. Сейфуллин атындағы Қарағанды облыстық драма театрының сахнасында қойылды. Ол осы жылы түсірілген «Қайғысы тарқамаған адам» деректі-көркем телефильмнің әдеби кеңесшісі болды. Балташұлы «Қаз дауысты Қазыбек би» тұлғалық энциклопедиясын әзірлеген шығармашылық топтың құрамында болды, ақын Б. Ысқақовтың «Бұл – менің көз жасым ғой қан аралас» жинағын құрастырып, алғысөз жазды. Ол «Арыс» көркемсуретті тарихи-танымдық кітабы авторларының бірі. Қарағанды. Қарағанды облысы. – Алматы: Атамұра. - 584 бет +48 бет түрлі-түсті жапсырма
